**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 6.30 O’R GLOCH 5.3.24**

**3.1 YMDDIHEURIADAU**

Cyng. Nia Rees (Is-Gadeirydd), Sian Edwards, Edward Griffiths a Eryl Jones-Williams (Cyngor Gwynedd).

**3.2 PRESENNOL**

Cyng. Steffan Chambers (Cadeirydd), John Ceri Evans, Sion Ifor Williams, Jennifer Yuill, Beth Bailey, Edward Williams, Denise Stone, William Hooban, Evan Owen.

**3.3 CYHOEDDIADAU Y CADEIRYDD**

Nid oedd dim cyhoeddiadau i’w gwneud.

**3.4 COFNODION**

Derbyniwyd cofnodion o gyfarfod Chwefror 6ed 2024 fel rhai cywir.

**3.5 MATERION YN CODI O’R COFNODION**

Nid oedd dim materion yn codi o’r cofnodion.

**3**.**6 DATGAN BUDDIANT**

Nid oedd neb yn datgan buddiant ar unrhyw fater.

**3.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – O ran y cyllid, nid oes gennyf ddim i'w ychwanegu at yr hyn a roddais yn adroddiad y mis diwethaf, fel Treth y Cyngor i gynyddu ychydig o dan 10% a £5 miliwn ychwanegol i'w ganfod mewn toriadau. Cabinet y Cyngor fydd yn penderfynu ar y toriadau hyn mewn gwasanaethau maes o law, ond mae'n edrych fel newidiadau i gasgliadau biniau, gostyngiad mewn oriau mewn llyfrgelloedd, ac ati. Soniais fis diwethaf fod yr ysgol yn y pentref yn cael problemau ariannol. Rwyf am bwysleisio bod 50 o ysgolion cynradd eraill yn yr un sefyllfa. Mae is-bwyllgor wedi'i sefydlu i edrych i mewn i dai. Bydd hyn yn cynnwys sefydlu siop un stop, systemau dyraniadau, ac ati. Gwn nad yw Llywodraeth Cymru yn hapus bod Gwynedd yn rhoi blaenoriaeth i bobl leol, ac mae trafodaethau i'w cynnal ynglŷn â hyn. Mae adroddiad wedi ei baratoi ar gwympiadau gan Gyfarwyddwr y Gwasanaethau Cymdeithasol, Dylan Huw Owen. Rwyf wedi bod yn pwyso am hyn ers amser maith, gan fod yr Ymddiriedolaeth Ambiwlans yn rhoi blaenoriaeth isel i gwympo, boed y tu mewn neu'r tu allan, ac amlygwyd hyn gan oedi o 23 awr pan syrthiodd person oedrannus mewn Cartref Gofal yn ddiweddar. Rwy'n falch bod hyn yn mynd yn ei flaen, a bydd yn cynnwys Cyngor Gwynedd, yr Ymddiriedolaeth Ambiwlans a'r GIG. Un o'r ffactorau yw y gallai staff Gwynedd gael hyfforddiant Cymorth Cyntaf ar sut i ddelio â chwympiadau, i aros am ambiwlans. Mae oedi mewn ambiwlansys sy'n mynd i gwympo wedi arwain at grwpiau Ymatebwyr Cyntaf lleol yn dadfyddino. Fe welwch mewn e-bost ar wahân adroddiad gan yr Heddlu yn dilyn cyfarfod yn ddiweddar yn Abermaw. Bydd llawer o ddigwyddiadau'n cael eu cynnal eto yr haf hwn yn Abermaw, ac yn cael eu cefnogi gan Gyngor Tref Abermaw. Mae Theatr y Ddraig hefyd yn creu canolfan gynnes ac yn darparu prydau bwyd i'r henoed ar unig. Mae Miriam o'r Gwasanaethau Oedolion wedi cysylltu â mi ynglŷn â darparu lleoedd i'r unig a'r rhai sydd wedi'u hallgáu'n gymdeithasol yn Nyffryn Ardudwy a Thalybont, ac roedd hi eisiau mwy o wybodaeth. Gofynnais iddi gysylltu ag Annwen Hughes, ein Clerc, am gopi o'n harolwg diweddar a gynhaliwyd gan y Cyngor a Regen, ac eglurais fod ail agor y caffi yn Neuadd y Pentref yn hanfodol i fynd i'r afael ag unigrwydd ac allgáu cymdeithasol. Mae'r Grŵp Annibynnol ar Gyngor Gwynedd wedi cysylltu â Llywodraeth Cymru ac wedi cefnogi'r ffermwyr yn eu protest ynglŷn â newidiadau i'w gwneud, gan gynnwys 10% o blannu coed a 10% o ardaloedd gwyllt. Mae nifer o drigolion lleol wedi cysylltu â mi ynglŷn â'r ymweliad diweddar gan Lee Walters, ynghylch ffordd osgoi Llanbedr, ac eisiau i ffordd osgoi llai gael ei dylunio. Rwyf wedi siarad ag arweinydd y

765…………………………………….Cadeirydd

Cyngor a dywedodd fod y Priffyrdd yn edrych ar gynllun ffordd osgoi llai, ond roedd yn rhaid iddyn nhw gydymffurfio â pholisïau gan Lywodraeth Cymru. Bydd yn aros a gweld y cwestiwn. Nid yw hen linell a ddynodwyd 50 mlynedd yn ôl yn addas. Dim ond rhybudd i deithwyr rheilffordd bod gwaith helaeth yn cael ei wneud i'r de o'r Amwythig, a gallai hyn olygu newidiadau a defnyddio bysiau. ‘Roedd wedi trefnu bod y llinellau gwyn ar y ffordd ger yr hen barc chwarae yn cael eu hail beintio unwaith fydd y gwaith o ddatblygu y maes parcio wedi gorffen. Rwyf ar gael ar 01341 242758.

**3.8 CEISIADAU CYNLLUNIO**

**Gosod pwmp gwres ffynhonnell aer ar flaen yr eiddo** **- 65 Llwyn Ynn, Talybont (NP5/58/666)**

Cefnogi y cais hwn.

**Rhyddau Amod 4 (Manylion ffenestri to) & 6 (Rhaglen cofnodi archeolegol) ynghlwm i Ganiatâd Cynllunio NP5/58/LB443E dyddiedig 07/12/2023 - Taltreuddyn Fawr, Dyffryn Ardudwy (NP5/58/LB443G)**

Cefnogi y cais hwn.

**Gosod paneli ffotofoltäig ar do'r tŷ - Taltreuddyn Fawr, Dyffryn Ardudwy (NP5/58/LB443J)**

Cefnogi y cais hwn.

**3.9 MATERION YN CODI**

**A Cynllun Cyllideb**

Adroddwyd bod £83,231.65 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £25,263.49 o wariant yn fwy na oedd wedi cael ei glustnodi yn y gyllideb am y flwyddyn.

**B**  **Grwp Gwella Dyffryn Ardudwy a Talybont**

Adroddodd y Cyng. Steffan Chambers bod ddim byd pellach i’w drafod ynglyn ar uchod ers cyfarfod diwethaf y Cyngor.

**C**  **Neuadd Bentref**

Adroddodd y Cyng. Denise Stone bod angen cael enw bod Cynghorydd er mwyn bod yn Ymddiredolwyr ar y neuadd a nid enw y Cyngor fel Corff ond ‘roedd yn mynd i holi ymhellach ynglyn a hyn. Adroddwyd bod y pwyllgor wedi bod yn trafod cael caffi newydd neu ail wampio yr un presennol ag eu bod wedi cytuno i gael caffi newydd a mynd am grantiau a bod y Cyng. Denise Stone yn delio gyda’r mater hwn.

**D** **Datblygu Maes Parcio**

Cafwyd wybod bod angen arwyddion ar y safle a datganodd y Cadeirydd ei fod wedi gwneud ymholiadau gyda’r Adran Priffyrdd ond heb gael ateb eto. Cytunwyd bod angen 2 arwydd parcio anabl ag ysgrifennu maes parcio aros byr, parcio ar risg y perchennog a pwysau cyfyngiad o 3 tunnell a hanner ar yr arwyddion eraill.

**E Parc Chwarae**

Adroddwyd bod y gwaith o osod yr offer newydd yn y parc chwarae uchod wedi ei gwblhau a bod y lle yn brysur iawn hefo plant yr ardal yn mwynhau yr offer newydd. Adroddodd y Clerc bod Mrs Carina Roberts, Swyddog Grantiau Mantell Gwynedd wedi cysylltu yn gofyn a fyddai modd iddi ymweld ar parc chwarae a cael ychydig o blant yna yr un pryd er mwyn cael trefnu cyhoeddusrwydd i’r offer newydd a cytunodd pawb i hyn.

**F Agor Tenderau Torri Gwair**

Adroddodd y Clerc ei bod wedi derbyn 2 tender i mewn i wneud y gwaith uchod. Ar ol trafodaeth cytunwyd bod Mr. Gary Coates o gwmni Evergreen yn cael tender 1 (mynwentydd) a Mr. Gary Martayn o gwmni West Coast Properties yn cael tender 2 a 3 ( llwybrau cyhoeddus, parci chwarae ag o amgylch y seddi ger Ffordd Ystumgwern, Bro Enddwyn, lawr Ffordd y Llan a Ffordd yr Efail). Hefyd adroddodd y Clerc ei bod wedi derbyn pris gan Mr. Gareth John Williams i dorri a

766..................................................Cadeirydd

clerio y gwair o amgylch y toiledau yn Talybont ag hefyd i dorri a clerio y gwair yn Parc Morlo ag i dorri a clerio y gwair yn Gardd Penybont a byddai y gwaith o edrych ar ol y pot blodau ger arwydd Talybont yn cael ei gynnwys gyda’r gwaith yn Gardd Penybont ar gwaith gyda’r potiau blodau ger y toiledau yn Talybont.

**G HAL**

Adroddodd y Cadeirydd bod ef ar Cyng. Beth Bailey wedi mynychu cyfarfod a oedd wedi ei gynnal yn y neuadd bentref, Llanbedr ar yr 14eg o’r mis hwn rhwng Cynghorau Cymuned yr ardal er mwyn cael trafod y ffordd ymlaen gyda HAL. Roedd y Clerc wedi anfon copiau o gyfrifon HAL i fyny at ddiwedd mis Rhagfyr y llynedd ag rhai i fyny hyd at ddiwedd Ionawr eleni i bob Aelod ac hefyd adroddodd bod cyfarfod arall yn mynd i gael ei gynnal rhwng y Cynghorau Cymuned a HAL ar yr 22ain o fis diwethaf, ond cafwyd wybod gan y Clerc bod y cyfarfod hwn wedi cael ei gansol a bydd cyfarfod yn cael ei gynnal mis yma ac adroddodd y Clerc ymhellach ei bod wedi derbyn e-bost gan HAL yn datgan bydd y cyfarfod hwn yn cael ei gynnal ar yr 21ain o’r mis hwn.

**3.10 GOHEBIAETH**

**A Cyngor Gwynedd – Adran Amgylchedd**

Wedi derbyn llythyr gan yr uchod yn hysbysu y Cyngor eu bod yn cario allan y gwaith o osod 13 postyn cyfeirbwyntio ar llwybr cyhoeddus rhif 6, 7, 10 a 17 a tynnu camfa sydd wedi pydru, gwaith ar goed a atgywierio canllaw pont ar llwybr ceffyl 9 ag 11. Hefyd bydd y Tim Tacluso Ardal Ni yn ymweld ar ardal o’r 11eg tan y 15ed o’r mis hwn.

**B Parc Cenedlaethol Eryri**

Wedi derbyn llythyr gan yr uchod yn gwahodd Aelodau i fynychu cyfarfod dros zoom ar yr 20ed o’r mis hwn er mwyn cael diweddariad ar y broses o adolygu’r Cynllun Datblygu Lleol ac ystyried cyflwyno Cyfarwyddyd Erthygl 4. Adroddodd y Clerc ei bod wedi anfon y llythyr hwn ymlaen i’r Aelodau yn barod.

**C Cyngor Gwynedd – Adran Amgylchedd**

Adroddodd y Clerc ar ran y Cyng. Eryl Jones Williams bod llythyr wedi cael ei dderbyn gan yr Adran uchod yn hysbysu y Cyngor eu bod yn bwriadu treialu y defnydd o sachau hesian yn lle y cartiau glas ailgylchu ag eisiau barn y Cyngor ynglyn a hyn. Ar ol trafodaeth cytunwyd nid oedd y sachau hyn yn addas a byddai yn well cario ymlaen gyda’r cartiau glas ailgylchu am eu bod yn haws i’r henoed eu defnyddio ag ni fyddai y sachau hesian yn addas i’w cadw allan yn bob tywydd oherwydd diffyg lle tu mewn i dai. Hefyd cytunwyd bod angen tynnu sylw yr Adran y rheswm bod y cartiau glas ailgychu yn cael eu difrodi oedd am eu bod ddim yn cael gofal gan y gweithwyr wrth eu casglu ag eu bod yn eu llechio i bob man.

**3.11 ADRODDIAD Y TRYSORYDD**

Adroddodd y Trysorydd bod £15,005.99 yn y cyfrif rhedegol a £44,976.81 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £246.40 (cyflog) + £98.15 costau = £344.55

Llais Ardudwy - £25.00 – hysbyseb tenderau torri gwair

Mantell Gwynedd - £10.00 - aelodaeth am y flwyddyn

G. L. Jones - £38,070.00 - offer chwarae newydd i’r parc chwarae\*

Hampshire Flags - £199.89 - fflagiau newydd wrth y Gofeb

767.................................................Cadeirydd

**Ceisiadau am gymorth ariannol**

Hamdden Harlech ac Ardudwy - £1,843.96 – cynnig precept (taliad misol x 2)

**Adroddidd y Trysorydd bod gan y Cyngor 2 daliad i’w wneud i’r uchod cyn dod ar cyfraniadau hyn i ben diwedd mis Mawrth a cytunwyd i dalu rhain i gyd yn nawr.**

CFFI Meirionnydd - £500.00

Ysgol Gynradd Dyffryn Ardudwy - £1,500.00

Cylch Meithrin y Gromlech - £1,500.00

Crachod Dyffryn - £500.00

Y Tir – Ddim ar hyn o bryd nes bydd mwy o fanylion a mantolen ariannol wedi cael ei dderbyn.

Fe gafodd y taliadau uchod eu prosesu gan y Cyng. William Hooban a wnaeth y Cyng. Denise Stone gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

\*Roedd y taliad I G. L. Jones yn cael ei wneud mewn 7 taliad oherwydd cyfanswm y Cyngor I dalu ar lein ar y tro oedd £6,000.

Cytunwyd I drosglwyddo £30,000 o gyfrif cadw y Cyngor I’r cyfrif rhedegol.

**Derbyniadau ers y cyfarfod diwethaf**

Cyllid a Thollad - £434.00 – ad-daliad T.A.W.

Cyngor Gwynedd - £25,720.13 – rhan o grant SPF at ddatblygiad y maes parcio

**Anfonebau wedi eu talu ers y cyfarfod diwethaf**

Catrin Soraya Williams – £131.85 – gwasanaeth cyfieithu

**3.12 UNRHYW FATER ARALL**

Datganwyd pryder bod waliau ag eiddew i lawr mewn gwahanol lefydd ar Ffordd y Llan a cytunwyd bod y Clerc yn cysylltu gyda’r Adran Priffyrdd ynglyn a hyn.

Datganwyd pryder bod rhai yn gadael bagiau baw cwn tu ol i’r fainc ar waelod Ffordd Gors a cytunwyd gofyn a fyddai modd cael bin baw cwn wedi ei osod yn yr ardal.

Cytunwyd i rhoid nadolig ar agenda mis nesa.

Cytunwyd cynnal cyfarfod nesa y Cyngor ar y 9ed o Ebrill a ddim yr 2il oherwydd bod y dyddiad hwn yn syth ar ol dydd Llun y Pasg.

**ARWYDDWYD................................................Cadeirydd**

**DYDDIAD........................................................................** 768